b"\n_START_ARTICLE_\nShence-h\xc3\xa6ren\n_START_PARAGRAPH_\nShence-h\xc3\xa6ren (forenklet kinesisk: \xe7\xa5\x9e\xe7\xad\x96\xe5\x86\x9b, tradisjonell kinesisk: \xe7\xa5\x9e\xe7\xad\x96\xe8\xbb\x8d, pinyin: Sh\xc3\xa9nc\xc3\xa8 J\xc5\xabn, som betyr \xc2\xabguddommelig strategi\xc2\xbb) var en milit\xc3\xa6r enhet under Tangdynastiet (618\xe2\x80\x93907), opprettet i 754 av keiser Xuanzong av Tang og etterhvert basert i Chang'an, der den utgjorde kjernen i Keisergarden som hadde til oppgave \xc3\xa5 beskytte keiseren. Kommandoen over Shence-h\xc3\xa6ren ble opprinnelig gitt til milit\xc3\xa6rguvern\xc3\xb8ren av Longyou (\xe9\x9a\xb4\xe5\x8f\xb3\xe7\xaf\x80\xe5\xba\xa6\xe4\xbd\xbf) Geshu Han. Hovedkvarteret var vest for Lintao i Gansu ved Mohuan Chuan (\xe7\xa3\xa8\xe7\x92\xb0\xe5\xb7\x9d) (s\xc3\xb8r\xc3\xb8st for dagens Lintao fylke). Derfra kunne Shence-h\xc3\xa6ren forsvare vestgrensen tett p\xc3\xa5 hovedstaden. mot det tibetanske rike. Shence-h\xc3\xa6ren spilte en vesentlig rolle som redskap for evnukkene kom klarte \xc3\xa5 ta kontrollen iver Tang-hoffet.\n_START_SECTION_\nMilit\xc3\xa6re operasjoner\n_START_PARAGRAPH_\nUnder An Shi-oppr\xc3\xb8ret (755\xe2\x80\x93763), ble general Wei Boyu (\xe5\x8d\xab\xe4\xbc\xaf\xe7\x8e\x89/\xe8\xa1\x9b\xe4\xbc\xaf\xe7\x8e\x89) og 1.000 mann fra Shence-h\xc3\xa6rem sendt for \xc3\xa5 bist\xc3\xa5 de truede sentralmyndigheter. Deretter forsvarte Wei Boyu omr\xc3\xa5det rundt Sanmenxia der styrker fra Tufan allerede hadde inntatt Lintao. P\xc3\xa5 samme tid ble Yu Chao'en utnevnt til h\xc3\xa6rens sensor  (\xe7\x9b\x91\xe5\x86\x9b/\xe7\x9b\xa3\xe8\xbb\x8d) bav keiserhoffet. Senere ble han kommandant av Shence-h\xc3\xa6ren._NEWLINE_I 763 angrep Tubo Chang'an, hvorp\xc3\xa5 keiser Daizong av Tang flyktet til Sanmenxia. Yu Chao\xe2\x80\x99ens h\xc3\xa6r og Sanmenxia-h\xc3\xa6rene ble sammensl\xc3\xa5tt, og ble s\xc3\xa5 kollektivt omtalt som Shence-h\xc3\xa5ren. Da Daizong senere vendte tilbake til hovedstaden, ble Shence-h\xc3\xa6ren en av enhetene i Keisergarden og ble gradvis st\xc3\xb8rre._NEWLINE_Ettersom l\xc3\xb8nn og goder var relativt gode for Shence-h\xc3\xa6rens soldater, tilkom det etterhvert styrker fra andre enheter fra Keisergarden. Da keiser Dezong av Tang besteg tronen hadde styrken vokst til 150.000 mann og den var blitt den viktigste milit\xc3\xa6rmakt b\xc3\xa5de i Chang'an og den omliggende Guanzhongsletten._NEWLINE_Etter Zhu Cis oppr\xc3\xb8r i 784 ble kommandoen over Shence-h\xc3\xa6ren overf\xc3\xb8rt til hoffevnukkene, og den ble keiserens viktigste milit\xc3\xa6re redskap. Da Xu\xc4\x81nzong besteg tronen fikk Ma Yuanzhi (\xe9\xa9\xac\xe5\x85\x83\xe8\xb4\xbd/\xe9\xa6\xac\xe5\x85\x83\xe8\xb4\x84) kommando over Shence-h\xc3\xa6ren. _NEWLINE_Under den p\xc3\xa5f\xc3\xb8lgende keiser Shunzong av Tang, fors\xc3\xb8kte hoffmannen Wang Shuwen forgjeves \xc3\xa5 tilvriste seg kontrollen over h\xc3\xa6ren fra evnuttene. Under de siste \xc3\xa5rene av Tangdynastiet ble Shence-h\xc3\xa6ren ille plaget ab korrupsjon, og tapte i innflytelse._NEWLINE_Under keiser Xizong av Tang (873\xe2\x80\x93888) led Shence-h\xc3\xa6ren et knusende og \xc3\xb8deleggende nederlag under Huang Chao-oppr\xc3\xb8ret Mens keiseren flyktet til kretsen Xichuan (\xe8\xa5\xbf\xe5\xb7\x9d\xe8\xb7\xaf) med hovveskvarter i det som i dag er Chengdu i Sichuan, oppstilte evnukken Tian Lingzi Shence-h\xc3\xa6ren p\xc3\xa5 nytt. Enheten ble endelig oppl\xc3\xb8st i 903 da Zhu Wen, grunnleggeren av det senere Liang myrdet samtlige palassevnukker i Chang\xe2\x80\x99an."